
Taotlus tehniliste tingimuste väljastamiseks liikluskünnise rajamiseks

Narva-Jõesuu Linnavalitsus palub väljastada tehnilised tingimused liikluskünnise rajamiseks riigitee nr 13216 Sinimäe tee teelõigule km 0,44-0,48 Sinimäe alevikus.
Liikluskünnise rajamise eesmärk on suurendada liiklusohutust Sinimäe tee vastaval lõigul ning tagada ohutumad tingimused jalakäijatele. Kavandatava asukoha läheduses paiknev ülekäigurada on oluline ühenduslüli Narva-Jõesuu Kooli Sinimäe õppekoha õpilastele, kuna osa õppetööst toimub endise vallavalitsuse hoones aadressil Pargi tn 2, Sinimäe. Arvestades ülekäiguraja igapäevast kasutamist õpilaste poolt, peame vajalikuks rakendada täiendavaid liikluse rahustamise meetmeid sõidukiiruse vähendamiseks ja ohutu teeületuse tagamiseks.
Palume tehnilistes tingimustes määrata liikluskünnise projekteerimiseks ja ehitamiseks vajalikud nõuded ning kooskõlastamise kord.
Taotluse esitamine ei tähenda käesoleval hetkel ehitustööde kohest alustamist, vaid on vajalik võimalike investeeringute ettevalmistamiseks ja lahenduse tehnilise teostatavuse hindamiseks.


Lugupidamisega

(allkirjastatud digitaalselt)
Maksim Iljin

